Cable & Wireless

Cable & Wireless er et britisk telekommunikasjonsfirma.

På midten av 1980-tallet ble firmaet det første i Storbritannia som tilbød en alternativ telefontjeneste til British Telecom. Senere tilbød firmaet også kabel-TV til sine kunder, men denne tjenesten ble tatt over av NTL i 2000.

Bakgrunnshistorie 
«Cable and Wireless» kan spore sin historie tilbake til en rekke britiske telegrafi-selskaper grunnlagt på 1860-tallet. Telegraf-linjen mellom London og Bombay ble fullført i 1870. Under navnet «Eastern Telegraph Company» utvidet de blant annet kabel-lengdene mellom Vestindia og Sør-Amerika.

I løpet av første verdenskrig ble alle kabel-tjenester fra Storbritannia kontrollert av britiske myndigheter. Eastern Telegraph-gruppen tjente enormt på å omd-irigere virksomheten til India og Øst-Asia, bort fra de tysk-eide landveiene. For første gang ble kabler mål for krigføring i seg selv. Eastern Telegraph, British Royal Navy og General Post Office samarbeidet om å kutte alle kabel-forbindelser mellom Tyskland og Nord-Amerika. Tyskerne deaktiverte midlertidig både kabalen over Stillehavet og over Det indiske hav, ved å angripe øy-stasjoner i verdenshavene.

Med økende konkurranse fra bedrifter som bruker radio-kommunikasjon, deriblant Marconi's Wireless Telegraph Company, ble det i 1928 besluttet å slå sammen kommunikasjonsmetodene til det britiske imperiet til ett enkelt driftsselskap, opprinnelig kjent som Imperial and International Communications Ltd. Men fra 1934 gikk denne bedriften under navnet Cable og Wireless Limited. Firmaet grunnla også datterselskaper i forskjellige land, for eksempel Indian Radio and Cable Communications Company i 1932, designet for å føre tilsyn med Indias eksterne kommunikasjon med andre land.

Men andre verdenskrig gjenopplivet «kabel-krigen» som foregikk mellom 1914 og 1918. I 1939 ble tysk-eide kabler over Atlanterhavet ødelagt igjen, og i 1940 ble italienske kabler til Sør-Amerika og Spania kuttet som gjengjeldelse etter en italiensk aksjon mot to av de fem britiske kablene som forbinder Gibraltar og Malta. Electra House, bedriftens hovedkontor og kabel-stasjon, ble skadet på grunn av tysk bombing i 1941.

Etter det britiske Labour Party sin seier ved i 1945 kunngjorde myndighetene deres intensjon om å nasjonalisere Cable and Wireless, noe som ble gjennomført i 1947. I 1979 begynte det Det konservative parti, ledet av Margaret Thatcher, å privatisere den nasjonaliserte industrien - deriblant Cable and Wireless. Planen om privatisering ble offentliggjort i 1980. I februar 1982 var Mercury Communications Ltd, et datterselskap av Cable & Wireless, en sterk rival til British Telecom. 

I 1998 fusjonerte MCI Communications og WorldCom for å skape MCI WorldCom, selskapets eksisterende amerikanske datterselskap Cable and Wireless USA, Inc. Frem til 1998 hadde Cable & Wireless USA bare drevet med telefon-virksomhet og en liten internett-tjeneste. Cable & Wireless kjøpte det japanske selskapet IDC (International Digital Communications) og kalte det Cable & Wireless IDC Inc.

I løpet av 1999 og 2000 kjøpte Cable and Wireless opp 12 forskjellige Internett-leverandører og andre selskaper over hele Europa (i Østerrike, Frankrike, Tyskland, Nederland, Belgia, Italia, Spania og Sveits) og Sverige og Irland for å grunnlegge, sammen med sin britiske virksomhet, Cable and Wireless Europa.

Eksterne lenker 
 

Britiske selskaper